বিসিজিএস রূপসী বাংলা

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) রূপসী বাংলা বাংলাদেশ কোস্ট গার্ডের একটি রূপসী বাংলা শ্রেণীর ইনশোর প্যাট্রোল ভেসেল বা টহল জাহাজ। এটি জার্মান কারিগরি ও প্রযুক্তিগত সহায়তায় হং লিওং-লুরসেন শিপইয়ার্ড, মালয়েশিয়া কর্তৃক নির্মিত হয়। বর্তমানে জাহাজটি কোস্ট গার্ড পূর্ব-জোন চট্টগ্রাম এর অধীনে সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার বিভিন্ন উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য মালয়েশিয়া হতে জাহাজ ক্রয়ের পদক্ষেপ নেয়া হয়। এরই ধারাবাহিকতায় বাংলাদেশ কোস্ট গার্ডের জন্য ১টি ইনশোর প্যাট্রোল ভেসেল নির্মাণের লক্ষ্যে বাংলাদেশ কোস্ট গার্ড এবং হং লিওং-লুরসেন শিপইয়ার্ড, মালয়েশিয়া এর মধ্যেকার জাহাজ নির্মাণ সংক্রান্ত চুক্তি স্বাক্ষরিত হয়। সম্পাদিত চুক্তির অংশ হিসেবে বিসিজিএস রূপসী বাংলা জাহাজটি নির্মিত হয়। ১১ আগস্ট, ১৯৯৮ সালে কিল লেয়িং এর মাধ্যমে নির্মাণ কাজের আনুষ্ঠানিক সূচনা করা হয়। নির্মাণকাজ শেষে ২৬ জুন, ১৯৯৯ সালে জাহাজটির লঞ্চিং অনুষ্ঠান সম্পন্ন হয়। জাহাজটি নির্মাণকালে আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করা হয়। পরবর্তীতে ২৩ জানুয়ারি, ২০০০ সালে ইনশোর প্যাট্রোল ভেসেল জাহাজটি বাংলাদেশ কোস্ট গার্ডের নিকট আনুষ্ঠানিকভাবে হস্তান্তর করা হয়। অবশেষে ২০০১ সালে তৎকালীন প্রধানমন্ত্রী শেখ হাসিনা জাহাজটির কমিশনিং সম্পন্ন করেন। বিসিজিএস রূপসী বাংলা জাহাজটির দৈর্ঘ্য ৩৮.৫০ মিটার (১২৬.৩ ফু), প্রস্হ ৭ মিটার (২৩ ফু) এবং ড্রাফট ১.৮০ মিটার (৫.৯ ফু)। জাহাজটির ওজন ১৯৮ টন এবং জাহাজটিতে রয়েছে ২টি ৬,৭৩০ অশ্বশক্তি (৫,০২০ কিওয়াট) বিশিষ্ট প্যাক্সম্যান ১২ভিপি১৮৫ ডিজেল ইঞ্জিন (যুক্তরাজ্য), ২টি ৬সিটি৮.৩-জিএম৫৫ ১৫৫ কিলোওয়াট (১,৫০০ আরপিএম) ক্ষমতাসম্পন্ন কামিন্স জেনারেটর (গণচীন), ২টি জেডএফ ৭৬০০ ট্রান্সমিশন (জার্মানি), ২টি ফিক্সড পিটচ প্রোপেলার এবং ২টি শ্যাফট। যার ফলে জাহাজটির সর্বোচ্চ গতিবেগ ঘন্টায় ২৩ নট (৪৩ কিমি/ঘ; ২৬ মা/ঘ)। এছাড়াও জাহাজটি ৪৫ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে: ১টি ফুরুনো ডিআরএস৪ডব্লিউ র‍্যাডার (জাপান); ১টি ফুরুনো এফএআর-৩৩২০ চার্ট র‍্যাডার (জাপান); ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র); ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র); ১টি ডিজিপিএস রিসিভার (মার্কিন যুক্তরাষ্ট্র); ১টি সাউন্ড ভেলোসিটি প্রোফাইলার (যুক্তরাজ্য); ১টি জেআরসি জেএমএ-৩৩০০ মাল্টিরোল ডিসপ্লে সহ নেভিগেশন র‍্যাডার (মার্কিন যুক্তরাষ্ট্র); ১টি চৌম্বকীয় কম্পাস (জাপান); ১টি জিপিএস রিসিভার (ফুরুনো); ১টি ইকো সাউন্ডার (কোডেন); ১টি রাডার অ্যাঙ্গেল ইন্ডিকেটর; ১টি ভিএইচএফ সেট (আইকম); ১০টি ভিএইচএফ ওয়াকিটকি সেট (আইকম/মটোরোলা)। বিসিজিএস রূপসী বাংলা জাহাজটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ১টি ওরলিকন কেবিএ ২৫ মিমি রিমোট কন্ট্রোলড গান; ২টি সিএস/এলএম৯ ১৪.৫ মিমি বিমান-বিধ্বংসী মেশিনগান; ৬টি কিউডব্লিউ-২ ভূমি থেকে আকাশে উৎক্ষেপণ যোগ্য বিমান-বিধ্বংসী ক্ষেপণাস্ত্র। "বিসিজিএস রূপসী বাংলা কর্মকর্তাবৃন্দের তালিকা"। coastguard.gov.bd। ২০২৪-০৩-২৯ তারিখে মূল থেকে আর্কাইভ করা। সংগ্রহের তারিখ ২০২৪-০৩-২৯।  "ALL SHIPS - BANGLADESH COAST GUARD" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  Ahmad, Belal। "অবিচল আস্থার সঙ্গে দায়িত্ব পালন করতে বাংলাদেশ কোস্ট গার্ডের প্রতি প্রধানমন্ত্রীর আহ্বান | বাংলাদেশ সংবাদ সংস্থা (বাসস)"। ২০২৪-০৩-১৯ তারিখে মূল থেকে আর্কাইভ করা। সংগ্রহের তারিখ ২০২৪-০৩-১৯।  "দেশপ্রেম ও সাহসিকতা সঙ্গে দায়িত্ব পালন করতে কোস্ট গার্ড সদস্যদের প্রতি প্রধানমন্ত্রীর আহ্বান | জাতীয়"। Noyashotabdi। সংগ্রহের তারিখ ২০২৪-০৩-১৯।  ডেস্ক, ঢাকা পোস্ট (১৯৭০-০১-০১)। "কোস্ট গার্ড সদস্যদের সাহসিকতার সঙ্গে দায়িত্ব পালনের আহ্বান"। dhakapost.com। সংগ্রহের তারিখ ২০২৪-০৩-১৯।  "বাংলাদেশ কোস্টগার্ড এর ২৯তম প্রতিষ্ঠা বার্ষিকী-২০২৪ উদযাপন"।  "বাংলাদেশ কোস্ট গার্ডের ২৯ তম প্রতিষ্ঠাবার্ষিকী" (পিডিএফ)। pressinform.portal.gov.bd। সংগ্রহের তারিখ ২০২৪-০৩-১৯।  "RUPOSHI BANGLA patrol boat (2000)"। www.navypedia.org। সংগ্রহের তারিখ ২০২৪-০৩-১৯।  "কর্ণফুলীতে বাংলাদেশ কোস্ট গার্ডের জাহাজ ফুল স্পিডে"।  "বিসিজিএস রুপসী বাংলা জাহাজের ইঞ্জিনের খুচরা যন্ত্রাংশ ক্রয়" (পিডিএফ)। coastguard.portal.gov.bd। সংগ্রহের তারিখ ২০২৪-০৩-২৯।  "SUPPLY OF SPARE PARTS FOR GEAR BOX OF BCGS RUPOSHI BANGLA" (পিডিএফ)। coastguard.portal.gov.bd (ইংরেজি ভাষায়)। সংগ্রহের তারিখ ২০২৪-০৩-২৯।  "Shipbuilding: Bangladesh's booming growth engine"। koreatimes (ইংরেজি ভাষায়)। ২০১৮-০৫-০৭। সংগ্রহের তারিখ ২০২৪-০৪-১৮।  প্রবেশদ্বার:  বাংলাদেশ বাংলাদেশ সামরিক বাহিনী